stanford-oval/wikipedia huggingface dataset:
סיגל (סוג)
תפוצה ומינים נפוצים

מרבית מיני הסגל צומחים בר באזורים בעלי אקלים ממוזג בחצי הכדור הצפוני, בעיקר באירופה. קיימים מספר יוצאי דופן הצומחים באזורים טרופיים ואף מדבריים, כגון הוואי, הרי האנדים ואוסטרליה.
ויולה אדונקה (שם מדעי: Viola adunca) – נפוץ בצפון אמריקה.
ויולה יוקריאנה (שם מדעי: Viola ucriana) – מין אנדמי לצפון סיציליה.
אבולוציה

מחקר שהתפרסם בשנת 2023 טוען כי תוך 20 דורות קטן גודלם של פרחי הסיגל והתמעטה כמות הצוף בהם. שיעור הרבייה העצמית עלה ב-27%. החוקרים מייחסים זאת לצמצום במספר הדבורים שגרם להקטנת ההשקעה במשיכתן. הם חוששים שעם הזמן יובילו המגבלות הגנטיות של צורת רבייה זו להכחדת הצמח.
שימושים שונים

שימושים רפואיים – העלים הפרחים וגם השורשים של חלק ממיני הסגל משמשים ברפואה כיוון שהם עשירים בוויטמין A, בוויטמין C וגם בחומר אנטי מחמצן בשם אנתוציאנין. פרחי הסגל משמשים לחליטת תה ברפואה הסינית.
שימושים קולינריים – עלי המין סגל ריחני ניתנים למאכל (כמרכיב בסלט, למשל) ומן הפרחים נהוג במרכז אירופה להכין גם תה.
שימושים קוסמטיים – בצרפת ייצרו במאה ה-18 מן הפרחים אבקה ששימשה לבישום הגוף והשיער. בשלב מסוים יצא ריח הסגל מן האופנה. גם כיום נאספים בכל שנה בסביבות העיר ניצה כמאה טון פרחי סגל לצורך הפקת בשמים.
שימושים תעשייתיים – עומק הצבע הצהוב בפרחים שמופיע בחלק מן המינים משמש להערכת רמת יסוד האבץ באדמה עליה הם גדלים.
הערות שוליים

↑  Violaceae Batsch, POWO plants of the World Online. Published on the Internet
↑  Violaceae Batsch, WFO: World Flora Online. Published on the Internet, ‏18-4-2022
↑  סיגליים, באתר צמחיית ישראל וסביבתה
↑  R. John Little, Landon E. McKinney, VIOLACEAE Batsch, Flora of North America, ‏5-11-2020
↑  מיכאל זהרי, מגדיר חדש לצמחי ישראל, מהדורה חדשה מתוקנת ומורחבת, תל אביב: עם עובד, 1989, עמ' 306
1 2  נעמי פינברון-דותן, אבינעם דנין, המגדיר לצמחי בר בארץ ישראל, ירושלים: כנה, 1998, עמ' 438-439
1 2  א. פאהן, ד. הלר, מ. אבישי, מגדיר לצמחי התרבות בישראל, תל אביב: הוצאת הקיבוץ המאוחד, 1998, עמ' 270-271
↑  א. פאהן, אנטומיה של הצמח, מהדורה שניה, מורחבת ומעודכנת, תל אביב: הוצאת הקיבוץ המאוחד, 1987, עמ' 531
↑  סיגל צנוע, באתר צמחיית ישראל וסביבתה
↑  דר בן נתן, סיגל קיטאבל, באתר צמחיית ישראל וסביבתה, ‏3-2024
↑  סיגל תמים, באתר פורטל הערכות הסיכון לטבע בישראל, ‏1-1-2011
↑  Zohary, M., Flora Palaestina – Part Two, Jerusalem: The Israel Academy of Sciences and Humanities, 1972, עמ' 333-335
↑  עזריה אלון, יצחק ארנון (ע), החי והצומח של ארץ ישראל, כרך 12, רמת גן: משרד הבטחון - ההוצאה לאור, החברה להגנת הטבע, 1988, עמ' 215-6
↑   ניו יורק טיימס, הצטמקות אוכלוסיית הדבורים מאלצת פרחים למצוא שיטות מקוריות לרבייה, באתר הארץ, 8 בינואר 2024
↑  Samson Acoca-Pidolle et al, Ongoing convergent evolution of a selfing syndrome threatens plant–pollinator interactions, New Phytologist, December 19, 2023
| --- | --- |
בקרת זהויות :  GND: 4187467-5 
פרי וזרעים
סיגל ריחני בירושלים. העלה גדול ואילו הפרח קטן
שאנון קיין

| --- | --- |

שאנון קיין, 2009
 לידה:  14 בספטמבר 1986 (בת 38) קלמאזו, מישיגן
 מדינה:  ארצות הברית 
 תקופת הפעילות:  מ-2000 
 מקום לימודים:  Portage Central High School 
 מספר צאצאים:  1
 פרופיל ב-IMDb
 
שאנון אליזבת' קיין (באנגלית: Shannon Elizabeth Kane; נולדה ב-14 בספטמבר 1986) היא שחקנית קולנוע וטלוויזיה אמריקאית. מוכרת בעיקר בזכות משחקה בתור נטלי פאולר באופרת הסבון "כל ילדיי" ברשת ABC.
ביוגרפיה

שאנון אליזבת' קיין נולדה בקלמזו, מישיגן. היא למדה ב"תיכון מרכז פורטג'" שבעיר פורטג', מישיגן, וסיימה את לימודיה שם בשנת 2003. לאחר מכן החלה ללמוד באוניברסיטת מערב מישיגן אך פרשה לאחר זמן קצר.
קיין החלה בקריירת דוגמנות, התגוררה כשנה בשיקגו ולאחר מכן, בגיל 18, עברה להתגורר בלוס אנג'לס.
לקיין יש ילד בשם ציון.
קריירה

הופעתה הראשונה על המסך הייתה בשנת 2006, בתפקיד אורח של לסלי אנדרסון בפרק של סדרת הדרמה המשטרתית "CSI: מיאמי". קיין שיחקה גם בתפקידי אורח קטנים בסדרות הטלוויזיה ""הפמליה" (2007) וב"צעירים חסרי מנוח" (2007). בשנת 2008 הצטרפה לצוות השחקנים של אופרת הסבון הפופולרית "כל ילדיי" ברשת ABC, בתפקיד של נטלי פאולר, אותה גילמה עד שנת 2011. קיין שיחקה בשני סרטים משנת 2009 "רחובות ברוקלין" ובסרט "דם ועצם".
בשנת 2012 השתתפה בסרט האימה "האספן" לצדו של דניאל שרמן. באותה השנה שיחקה בסדרת הדרמה היומית של ערוץ TeenNick "הוליווד הייטס" בתור טרייסי מדסן, מעצבת גרפית מצליחה.
בשנת 2013 שיחקה בתפקיד החוזר של סבינה לורן בעונה הראשונה של סדרת הדרמה העל-טבעית "המקוריים"  המהווה ספין אוף של הסדרה "יומני הערפד" ששודרה ברשת השידור האמריקאית The CW.
בשנת 2019 היא שיחקה בתפקיד משני בסדרה "נשמה אמריקאית", ברשת הטלוויזיה BET.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2008 | Diary of a Tired Black Man | בחורה לוהטת בבר |  |
| 2009 | רחובות ברוקלין | שנטל |  |
| 2009 | דם ועצם | שאנל |  |
| 2011 | Madea's Big Happy Family | קימבלי |  |
| 2011 | ימ"מ: קרב אש | לורי ברטון |  |
| 2012 | האספן | פז |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2006 | CSI: מיאמי | לסלי אנדרסון | פרק: "Darkroom" |
| 2007 | צעירים חסרי מנוח | מוניקה | פרק: "Episode #1.8579" |
| 2007 | הפמליה | מלצרית | פרק: "The Day Fuckers" |
| 2011-2008 | כל ילדיי | נטלי פאולר | 172 פרקים |
| 2012 | הוליווד הייטס (אנ') | טרייסי מדסן | 23 פרקים |
| 2014-2013 | המקוריים | סבינה לורן / סלסטה דוביוס | תפקיד משני (עונה 1): 10 פרקים |
| 2014 | עונה של אהבה | אימאני | סרט טלוויזיה של Lifetime |
| 2018 | קוד בלאק | פלישיה האמפריאס | 3 פרקים |
| 2019 | נשמה אמריקאית | ליסה | 4 פרקים |
| 2020 | Terror Lake Drive | סם | מיני-סדרה |
הערות שוליים

↑  John Liberty, Shannon Kane talks about Kalamazoo, her mother and goal of working with Quentin Tarantino (video), MLive, 11 June 2012
| --- | --- |
בקרת זהויות :  NLI: 987007435250605171  GND: 1207393266  ISNI: 0000 0004 5307 4660  LCCN: no2011132954  VIAF: 182171569   WorldCat (עם VIAF): 182171569
גלגלניים

| גלגלניים |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
מחלקה:: עכבישניים
סדרה:: עכבישאים
תת־סדרה:: אופיסתותלה
משפחה:: גלגלניים
שם מדעי
 Araneidae ‏קלרק, 1757
תחום תפוצה


גלגלניים (שם מדעי: Araneidae) היא משפחה בסדרת העכבישאים. שמה נגזר מרשתות הציד בעלות מתווה הגלגל אשר טווים מרבית מיניה. המשפחה היא השלישית בגודלה מבין משפחות העכבישאים, אחרי הקופצניים (Salticidae) והערסלניים (Linyphiidae), עם מעל ל-3,000 מינים המסווגים ב-180 סוגים שתפוצתם בכל העולם מלבד בקטבים. ביותר ממחצית הסוגים של הגלגלנים, הנקבה גדולה פי שניים או יותר מהזכר (דו-צורתיות זויגית). השרידים הקדומים ביותר של עכביש גלגלני הם של Mesozygiella dunlopi מתקופת הקרטיקון התחתון שהשתמר בענבר מאזור ספרד.
התנהגות > טווית רשת גלגל

העכביש מתחיל את טווית הרשת בחיבור של קצה קור לעצם כלשהו, ואז הוא רוכב על גבי הקור הנישא ברוח עד שהוא מגיע לעצם נוסף, אליו הוא מחבר את קצה הקור השני ומותח אותו בצורה אופקית. אחר-כך מוריד העכביש קור נוסף במאונך מאמצע הקור הראשון ליצירת צורת האות T, ומותח באמצעות הקור השני את הראשון עד להיווצרות צורת האות Y. מנקודת החיבור של שלושת הקווים שנוצרו מותח העכביש קורים נוספים ממשי שאינו דביק – קורים שיהוו את חישורי הגלגל. לאחר מכן, העכביש טווה קור לא דביק בצורת ספירלה, מנקודת המרכז החוצה, ובהגיעו כמעט לקצה הקורים הרדיאלים, הוא מתחיל להניח קור דביק באופן ספירלי מהחוץ פנימה עד הגיעו למרכז. יש מינים המשאירים את הספירלה הלא דביקה ואחרים מורידים אותה ומגלגלים אותה בו בזמן שהם טווים את הספירלה הדביקה.
עוד משפחות עכבישאים נוספות שבין מיניהם יש טווי רשת גלגלית הם:
פגיוניים – טווים בדרך-כלל רשתות אופקיות מעל פני המים.
נפיליים – משפחה חדשה יחסית (ככל הנראה היא תת-משפחה של גלגלניים), בעלי רשתות ענק.
גבנניים – משפחה ששייכת לעכבישים היוצרים קורים קריבלטים (cribellate spiders).
התנהגות > לכידת טרף

מרבית הגלגלניים טווים רשת אנכית, המתאימה ללכידת חרקים מעופפים. כאשר חרק נלכד ברשת, העכביש חש בתנודות בקורים ומזהה את מיקום החרק במרחב רשת הגלגל. העכביש אץ אל הטרף, משתק אותו בנשיכתו, ועוטף אותו בקורי משי. במקרה של חרק ארסי או מסוכן, כגון צרעה, ייתכן שהוא יעטף לפני הנשיכה.
לא כל בני המשפחה טווים רשתות. עכבישי הבולאס – עכבישים בני הסוג Mastophora ביבשת אמריקה, הסוג Cladomelea ביבשת אפריקה, והסוג Ordgarius ביבשת אוסטרליה, למשל, תולים כדור דביק של משי על קור קצר המוחזק ברגל קדמית, ומפרישים פרומון הדומה לפרומון המין שמפרישות נקבות של עשים ממינים מסוימים. הפרומון מושך עש זכר, והעש נדבק לכדור ואז מושך אותו העכביש אליו על-מנת לאוכלו.
התנהגות > התנהגות מינית

התנהגות מינית בגלגלנים כוללת מספר שלבים. ראשית, הזכר הבוגר נמשך לנקבה הנמצאת על רשת הגלגל שלה בעזרת פרומונים המופרשים על הקורים או נישאים על ידי זרמי אויר. כאשר הוא מגיע לרשת של הנקבה, הוא מתחיל ב"ריקוד" חיזור. הוא פורט בקורים, מרעיד את הבטן (אופיסתוסומה), ומנסה להתקרב לנקבה. ישנם מיני גלגלניים שבהם הזכר חותך חלק מקורי הרשת ומותח קור משי משלו ומבצע ריקוד חיזור כדי למשוך את הנקבה ממרכז הגלגל אל הקור שעליו הוא נמצא. ההזדווגות נעשית ברגע שהנקבה מאפשרת לזכר להגיע עם הבחנינים (פדיפלפים) לפתחי המין בקדמת בטן הנקבה. הזכר מעביר זרע שאגר בתוך שני הפדיפלפים, המשמשים אבר מין משני, לפתחי מין זוגיים של הנקבה. הזרע נאגר בכיסי זרע (ספרמטקה) בבטן הנקבה ויכול לשמש להפריית מספר הטלות. התנהגות החיזור של הזכר, על שלביה השונים, מעבירה מידע לנקבה אודות המין של הזכר ואודות טיבו, ומאפשרת לנקבה להחליט אם לקבל או לדחות אותו. במינים אחדים, בזמן ההזדווגות, הזכר משאיר חלק מהבחנין בתוך פתח המין של הנקבה, דבר שעשוי למנוע ממנה להזדווג עם זכר נוסף, אבל גם מונע מהזכר להזדווג שנית. לעיתים הזכר אינו שורד אחרי ההזדווגות ונטרף על ידי הנקבה.
גלריה

חוגית, כנראה מהמין Cyclosa sierrae
חוגית
חוגית
חוגית
חוגית
כסופי דק-פסים (Argiope trifasciata)
ראו גם

כסופי
נאוסקונה
עכביש קליפה דארוויני
לקריאה נוספת

עריכה: עזריה אלון, החי והצומח של ארץ-ישראל, משרד הביטחון, רמת-גן, 1985, גרשום לוי, סדרת העכבישאים (Araneae),פרק 2, עמ' 30–64.
הערות שוליים

↑  Natural History Museum Bern, NMBE - World Spider Catalog, wsc.nmbe.ch (באנגלית)
↑  Gustavo Hormiga, Nikolaj Scharff, Jonathan A. Coddington, The Phylogenetic Basis of Sexual Size Dimorphism in Orb-Weaving Spiders (Araneae, Orbiculariae), Systematic Biology 49, 2000-09-01, עמ' 435–462 doi: 10.1080/10635159950127330
↑  Gustavo Hormiga, Nikolaj Scharff, Jonathan A. Coddington, The Phylogenetic Basis of Sexual Size Dimorphism in Orb-Weaving Spiders (Araneae, Orbiculariae), Systematic Biology 49, 2000-09-01, עמ' 435–462 doi: 10.1080/10635159950127330
↑  Rainer F. Foelix, Biology of Spiders, Third edition, New York, USA: Oxford University Press, 2011, עמ' 167-175
↑  Rainer F. Foelix, Biology of Spiders, 3rd edition, New York, USA: Oxford University Press, 2011, עמ' 209-211
↑  Kenneth V. Yeargan, Ecology of a bolas spider, Mastophora hutchinsoni: phenology, hunting tactics, and evidence for aggressive chemical mimicry, Oecologia 74, 1988-01-01, עמ' 524–530 doi: 10.1007/BF00380049
↑  Jutta Schneider and Maydianne Andrade, Marie Elisabeth Herberstein (ע), 7, Spider Behaviour: Flexibility and Versatility, New York: Cambridge University Press, 2011, עמ' 215-227
| --- | --- |
בקרת זהויות :  NLI: 987007294843505171  LCCN: sh85006417  NKC: ph582634
עשרת הנמלטים המבוקשים ביותר על ידי ה-FBI

סמל ה-FBI
רשימת עשרת הנמלטים המבוקשים ביותר על ידי ה-FBI (באנגלית: FBI Ten Most Wanted Fugitives) נוצרה לראשונה בעקבות שיחה שנערכה בשלהי 1949 במהלך משחק לבבות בין ג'יי אדגר הובר, מנהל ה-FBI באותה תקופה, וויליאם קינסי האצ'ינסון, העורך הראשי של סוכנות הידיעות International News Service, במהלכה דנו השניים על דרכים לקדם את תפיסתם של "הבחורים הקשוחים ביותר" המבוקשים על ידי ה-FBI. שיחה זו הייתה בסיס לכתבה עיתונאית שזכתה לביקורות חיוביות רבות כל כך, ובעקבות כך היא הוכרזה רשמית על ידי ה-FBI ב-14 במרץ 1950, על מנת להגביר את היכולת של הסוכנות ללכוד פושעים מסוכנים.
אדם שנכלל ברשימה מוצא ממנה אם הוא נלכד, נהרג או שהאישומים נגדו מבוטלים; לאחר מכן הוא מוחלף על ידי פושע חדש שנבחר על ידי ה-FBI. לאורך השנים אירעו חמישה מקרים שבהם החליט ה-FBI להסיר שמות מהרשימה כיוון שלדעתו רמת הסיכון שלהם לחברה חדלה להיות גבוהה מספיק. ויקטור מנואל גרנה הוכנס לרשימה ב-1984, והוא הפושע שהיה בה יותר זמן מכל אחד אחר. בילי אוסטין בראיינט שהה בה את משך הזמן הקצר ביותר, לאחר שהוסף אליה למשך שעתיים ב-1969. במקרים נדירים מוסיף ה-FBI את "מספר 11", במקרה שאותו אחד מוגדר כמסוכן ברמה גבוהה ביותר וה-FBI מחליטה כי גם כל יתר עשרת האחרים חייבים להמשיך להיכלל ברשימה. הראשון שהוסף באופן זה היה האסיר הנמלט ריצ'רד לורנס מארקט. השני שהוסף היה ג'יימס ארל ריי, רוצחו של מרטין לותר קינג והטרוריסט רמזי יוסף, שהיה ממתכנני הפיגוע במגדלי התאומים ב-1993, היה אף הוא ברשימה.
הרשימה מפורסמת במקומות ציבוריים כגון סניפי דואר. במקרים אחדים הנמלטים אף הסגירו את עצמם כאשר נודע להם שהם הוספו לרשימה. ה-FBI מנהל רשימות נוספות, בהן הטרוריסטים המבוקשים ביותר, התרעות מפני פשעים העומדים להתרחש, נעדרים, ורשימות נמלטים אחרות.
סטטיסטיקה

נכון ליולי 2022 נכללו ברשימה במצטבר 527 נמלטים (מתוכם 11 נשים). מתוכם נלכדו או אותרו 491 (93%), וב-163 (31%) מקרים מתוך אלה נעשה הדבר בסיוע הציבור.
לי פאנגווי הוא בין הסינים המעטים שנכללו ברשימה.
הרשימה

הרשימה הנוכחית היא: (נכון לפברואר 2024)
| תמונה | שם | תאריך הוספה | מספר ההוספה | פירוט |
| --- | --- | --- | --- | --- |
|  | אלכסיס פלורס | 2 ביוני 2007 | 487 | אלכסיס פלורס מבוקש בחשד לחטיפת, אונס ורצח איריאנה דה-חסוס בת ה-5 בעיר פילדלפיה ביולי 2000. הוא גורש למולדתו הונדורס בשנת 2005 לאחר שריצה באריזונה עונש מאסר בגין זיוף. ה-FBI מציע 100,000 דולר תמורת מידע שיוביל ללכידתו. |
|  | באדרשקומר צ'אטנבאי פאטל | 18 באפריל 2017 | 514 | באדרשקומר צ'אטנבאי פאטל מבוקש בגין רצח. ב-12 באפריל 2015 הוא הכה את אשתו למוות עם נשק בחנות דונאט במרילנד שבה עבדו בני הזוג. המיקום הידוע האחרון שלו הוא בניוארק שבניו ג'רזי. ה-FBI מציע 100,000 דולר תמורת מידע שיוביל ללכידתו. |
|  | אלחנדרו קסטיו | 4 באוקטובר 2017 | 516 | אלחנדרו קסטיו מבוקש בקשר לרצח מ-2016, של צעירה בת 23, טרוק קואן "סנדי" ליי לה, שיצאה איתה בעבר. השניים הכירו בזמן שעבדו יחד במסעדה בשארלוט שבקרוליינה הצפונית. ה-FBI מציע 100,000 דולר תמורת מידע שיוביל ללכידתו. |
|  | ארנולדו חימנז | 8 במאי 2019 | 522 | ארנולדו חימנז מבוקש בגין רצח אשתו ב-12 במאי 2012. חימנז דקר לכאורה את אשתו למוות שעות ספורות לאחר חתונתם. גופתה נמצאה באמבטיה בדירתה בבורבאנק שבאילינוי. נראה לאחרונה בדורנגו ובטמאוליפס במקסיקו. ה-FBI מציע 100,000 דולר תמורת מידע שיוביל ללכידתו. |
|  | יולן אדוני ארצ'גא קריאס | 3 בנובמבר 2021 | 526 | יולן אדוני ארצ'גא קריאס מואשם בניו יורק בעוון סחטנות, סחר בקוקאין, הרעלה והחזקת מקלעים. בתור אחד ממנהיגי כנופיית הפשע מארה סלבטרוצ'ה, קריאס אחראי לכאורה לפשעים שהארגון מבצע בהונדורס. בנוסף קריאס מואשם לכאורה בסיוע ביבוא עשרות טונים של קוקאין מהונדורס לארצות הברית ובהשתתפות ברצח של חברי כנופיות יריבות. |
|  | רוז'ה איגנטובה | 30 ביוני 2022 | 527 | רוז'ה איגנטובה חשודה שהנהיגה רשת הונאת פונזי בהיקף של מיליארדי דולרים. היא נראתה לאחרונה באוקטובר 2017 באתונה שביוון. ה-FBI מציע 100,000 דולר תמורת מידע שיוביל ללכידתה. |
|  | עומר אלכסנדר קרדנס | 20 ביולי 2022 | 528 | עומר אלכסנדר קרדנס מבוקש בגין מעורבות ברצח אדם מחוץ למספרה בלוס אנג'לס שבקליפורניה בקיץ 2019. |
|  | ווילבר וילגאס-פלומינו | 14 באפריל 2023 | 530 | ווילבר וילגאס-פלומינו, חבר בארגון הטרור המרקסיסטי ELN (צבא השחרור הקולומביאני), מבוקש בעוון סחר בסמים ופעילות נרקו-טרוריסטית בכך שהקים רשת בינלאומית להפצת קוקאין. התוכנית למלחמה בסחר בסמים מטעם מחלקת המדינה של ארצות הברית מציעה פרס 5 מיליון דולר עבור מידע שיוביל למעצרו או להרשעתו. |
|  | דונלד יוג'ין פילדס השני | 25 במאי 2023 | 531 | דונלד יוג'ין פילדס השני מבוקש בעוון סחר בילדים. ב-8 בדצמבר 2022 הושת על פילדס צו מעצר פדרלי בגין חשד למעורבות בסחר בילדים למטרת ניצול מיני שהתקיים במיזורי בין השנים 2013 ל-2017. |
|  | ויטל'הום אינוצ'נט | 15 בנובמבר 2023 | 532 | אזרח מהאיטי ומנהיג כנופיית ה-Kraze Barye, מבוקש על תפקידו בחטיפת מיסיונרים נוצרים בארצות הברית וברצח אזרח אמריקאי שנהרג במהלך חטיפתו. הפשעים התרחשו בפורט-או-פרינס, האיטי. |
ראו גם

הטרוריסטים המבוקשים ביותר על ידי ה-FBI
הערות שוליים

↑  Ten Most Wanted Fugitives FAQ, אתר ה-FBI
↑  ALEXIS FLORES, אתר ה-FBI
↑  New Top Ten Fugitive, אתר ה-FBI, ‏18 באפריל 2017
↑  New Top Ten Fugitive, אתר ה-FBI, ‏24 באוקטובר 2017
↑  Arnoldo Jimenez Added to Ten Most Wanted Fugitives List, אתר ה-FBI, ‏8 במאי 2019
↑  Alleged MS-13 Leader Added to FBI’s Ten Most Wanted Fugitives List, אתר ה-FBI, ‏3 בנובמבר 2021
↑  Ruja Ignatova Added to FBI’s Ten Most Wanted Fugitives List, אתר ה-FBI, ‏30 ביוני 2022
↑  Wilver Villegas-Palomino Added to FBI’s Ten Most Wanted Fugitives List, www.fbi.gov, ‏14 באפריל 2023
↑  DONALD EUGENE FIELDS II, Federal Bureau of Investigation (באנגלית אמריקאית)
עמק המומינים (סדרת טלוויזיה)

| --- | --- |

 מבוסס על:  סדרת ספרי המומינים
 סוגה:  אנימציה, הרפתקה
 יוצרים:  מריקה מקרוף סטיב בוקס
 כותבים:  מארק האקרבי ניק אוסטלר
 בימוי:  סטיב בוקס
 מדבבים:  מט ברי רבקה רוט ריצ'רד איואדי רייס דארבי קייטי לאונג אליסון סטדמן שלום ברון-פרנקלין אדוואלה אקינואויה-אגבאג'ה Julian Barratt Miriam-Teak Lee מאט לוקאס ג'ניפר סונדרס Susie Brann אדוין אנדרה טארון אגרטון ווריק דייוויס קייט וינסלט רוזמונד פייק Will Self בל פאולי Joe Wilkinson לינה קואוסטונן 
 פרסים:  Seiyu Awards Kids/Family Award 
 פסקול:  Moominvalley – Official Soundtrack 
 ארץ מקור:  פינלנד פינלנד  הממלכה המאוחדת הממלכה המאוחדת
 שפות:  אנגלית 
 מספר עונות:  4
 מספר פרקים:  52
 הפקה
 מפיק:  ג'ון וולי
 חברת הפקה:  Gutsy Animations
 מוזיקה:  פקקה קיוסיסטו סמולי קוסמינן
 אורך פרק:  22 דקות
 שידור
 רשת שידור:  Yle (פינלנד) Sky One (בריטניה)
 רשת שידור בישראל:  ערוץ ג'וניור ערוץ הילדים
 תקופת שידור מקורית:  25 בפברואר 2019 – הווה
 קישורים חיצוניים
 אתר רשמי
 דף התוכנית ב-IMDb
 
עמק המומינים (באנגלית: Moominvalley, בפינית: Muumilaakso, בשוודית: Mumindalen) היא סדרה מונפשת המבוססת על סדרת עלילת ספרי הקומיקס של המומינים מאת הסופרת והמאיירת טובה ינסון ואחיה לארס ינסון. הסדרה כוללת שילוב של אנימציה דו-ממדית יחד עם אנימציה תלת־ממדית. הסדרה בת 26 הפרקים הופקה לטלוויזיה בשיתוף פעולה בריטי-פיני בשנת 2019.
הסדרה, אשר פותחה בתקציב של 20 מיליון אירו, היא תוכנית הטלוויזיה הפינית היקרה ביותר בכל הזמנים.
תקציר העלילה

הסדרה מתרחשת בעולמם של משפחת מומין החביבה שחיה בעמק המומינים הקסום ומתמקדת בעיקר בהרפתקאותיהם של משפחת מומין שכוללת את הטרול הסקרן ושוחר ההרפתקאות מומינטרול והוריו מומינאמא ומומינאבא.
עלילת הסדרה מתמקדת בחיי היומיום של בני המשפחה ובהרפתקאות יוצאות הדופן שחווים בני המשפחה. אל הרפתקאותיו של מומינטרול נוהגים להצטרף גם חבריו - סנופקין הנווד, ידידתו הטובה סנורקה ומאי הקטנה השובבה. לאורך הדרך המומינים נאלצים להתגבר על אתגרים שונים, פוגשים בחברים חדשים ולומדים שיעורים יקרי ערך על החיים.
דמויות > הדמויות הראשיות

מומינטרול\מומין - הגיבור הסקרן וההרפתקן אשר במהלך הסדרה יוצא להרפתקאות שונות ברחבי עמק המומינים.
מומינאבא - אביו של מומינטרול אשר אוהב לכתוב ולספר למשפחתו על הרפתקאותיו בנעוריו.
מומינאמא - אמו האכפתית של מומינטרול.
מאי הקטנה - ילדה נערית קטנה, נמרצת ושובבה. מאי הקטנה היא בתה של בימבל.
סנופקין - החבר הכי טוב של מומינטרול. סנופקין הוא טיפוס שתקן ומופנם אשר אוהב להתבודד. לסנופקין הערכה עצומה לחופש ולהנאות הפשוטות של החיים.
סניף - קנגורו אנתרומורפי וחברו הילדותי במקצת של מומינטרול.
סנורקה - ידידתו הטובה של מומינטרול.
דמויות > דמויות משניות

גברת פיליונק - השכנה הנוקשה והקרירה של משפחת מומין.
סרח - יצור קטן ומציק, שרוב עיסוקו הוא מעשי קונדס אותם מבצע על תושבי עמק המומינים.
סנורק - אחיה של סנורקה אשר היינו ממציא מיומן.
בימבלינה - אימה של מאי הקטנה אשר מעט מסורבלת ומגושמת.
השמנטפים - יצורים קטנים ולבנים אשר פולטים מכות חשמל כאשר נוגעים בהם.
הגרוק - מפלצת גדולה ומסתורית אשר סתובבת ברחבי עמק המומינים בלילות.
המכשף הובגובלין - מכשף אשר רוכב על פנתר שחור שחי בממד מקביל ונוהג להטיל כשפים באמצעות כובע הקסמים שלו.
ראו גם

המומינים - סדרת הספרים המקורית
המומינים (אנימה) - עיבוד האנימה ששודר במקור בשנים 1991–1992
הערות שוליים

↑  "The Moomins are back, voiced by Taron Egerton and Kate Winslet". BBC News. 12 בספטמבר 2017. ארכיון מ-13 בספטמבר 2017. נבדק ב-13 בספטמבר 2017. {{cite news}}:  (עזרה)
↑  "Finland's most expensive TV show: New Moominvalley series". Yle Uutiset (באנגלית). 25 בינואר 2019. ארכיון מ-19 בספטמבר 2021. נבדק ב-25 בינואר 2019. {{cite web}}:  (עזרה)
| המומינים |
| --- | --- | --- |
| יוצרים ומפתחים | טובה ינסון • לארס ינסון |  |
| משפחת מומין | מומינטרול • מומינאבא • מומינאמא |  |
| העולם של המומינים | עמק המומינים • בית המומינים • סניף • סנופקין • מאי הקטנה • סנורקה • סנורק • הגרוק • השמנטפים • דמויות נוספות |  |
| ספרי הסדרה | משפחת המומינים והשיטפון הגדול (1945) • כוכב השביט מגיע לעמק המומינים (1946) • משפחת המומינים - הסיפור על מגבעת המכשף (1948) • ספר הזכרונות של מומינאבא (1950) • קיץ מסוכן בעמק המומינים (1954) • משפחת המומינים - חורף קסום (1957) • הילדה הבלתי נראית (1962) • מומינאבא והים (1965) • עמק המומינים בנובמבר (1970) |  |
| ספרי תמונות וקומיקס | הספר על בימבל, מומינטרול ומאי הקטנה (1952) • מי יעודד את רשוש? (1960) • המסע המסוכן (1977) • אורח לא רצוי (1980) • שירים מעמק המומינים (1993) • מומינטרול (קומיקס) (1954 - 1975) |  |
| סרטים וסדרות טלוויזיה | משפחת החיות המוזרות (1973) • המומינים (1977 - 1982) • המומינים (1990 - 1992) • המומינים - כוכב השביט: הסרט (1992) • קיץ מסוכן בעמק המומינים (2008) • כוכב השביט מגיע לעמק המומינים (2010) • עמק המומינים (2019 - הווה) |  |
| שונות | פארק עולם המומינים • Metsä • מוזיאון עמק המומינים |  |
| --- | --- |
בקרת זהויות :  LCCN: no2023054399  LNB: 000345578  VIAF: 55168507166348490925   WorldCat (עם VIAF): 55168507166348490925
שביט גדול

שביט מקנוט – השביט הגדול של 2007
שביט גדול הוא שביט שהופך בהיר במיוחד. לא קיימת הגדרה רשמית; לעיתים קרובות המונח נקשר לשביטים כגון שביט האלי, שבמהלך הופעות מסוימות הם בהירים מספיק כדי שצופים מזדמנים יבחינו בהם, ויהפכו מוכרים מחוץ לקהילה האסטרונומית. שביטים גדולים מופיעים במרווחים לא סדירים ובלתי צפויים, בממוצע בערך פעם בעשור. אף על פי שכוכבי השביט נקראים רשמית על שם מגליהם, שביטים גדולים נקראים לפעמים על שם השנה שבה הם הופיעו בשמי הלילה כשביטים בהירים במיוחד, כדוגמה השביט הגדול של 1882.
שביט הייל-בופ
מאפיינים

רובם המכריע של השביטים אינם בהירים מספיק כדי להיראות בעין בלתי מזוינת, ורק אסטרונומים יצפו בהם כשהם חולפים במערכת השמש הפנימית. עם זאת, מדי פעם שביט עשוי להתבהר כך שייראה בעין בלתי מזוינת, ולעיתים נדירות עוד יותר הוא עשוי להיות בהיר אפילו מהכוכבים הבהירים ביותר. קיימים שלושה גורמים שישפיעו אם שביט יהיה שביט גדול: גודלו הפיזי של גרעין השביט ומידת הפעילות שלו, הקרבה של השביט לשמש וקרבתו לכדור הארץ. לדוגמה, השביט הייל-בופ לא היה קרוב במיוחד לשמש, אבל היה לו גרעין גדול ופעיל באופן חריג, והוא הגיע לקרבה רבה יחסית לכדור הארץ, ואכן והוא היה בולט מאוד וגלוי לעין בלתי מזוינת במשך מספר חודשים. באופן דומה, שביט היאקוטאקה היה שביט קטן יחסית, אך נראה בהיר מאוד מכיוון שעבר קרוב מאוד לכדור הארץ.
מאפיינים > גודל ופעילות הגרעין

קיימת שונות רבה בגודל של גרעיני שביטים שונים. קוטר גרעיני השביטים הגדולים יכול להגיע למאות קילומטרים, בעוד שגרעיני השביטים הקטנים יכולים להיות בקוטר של מאות מטרים בלבד.
כאשר הם מתקרבים לשמש, כמויות גדולות של גז ואבק נפלטים מגרעיני שביטים עקב קרינת השמש. גורם מכריע במידת הבהירות של השביט הוא גודלו של הגרעין והפעילות שלו. לאחר חזרות רבות למערכת השמש הפנימית, גרעיני השביט מתרוקנים מחומרים נדיפים, והופכים הרבה פחות בהירים משביטים שעושים את המעבר הראשון שלהם במערכת השמש. לא יפתיע לכן כי שביט האלי הוא השביט המחזורי (מחזור כ-74.7 שנה) היחיד הידוע, הנראה באופן עקבי לעין בלתי מזוינת מכדור הארץ.
ההתבהרות הפתאומית של שביט הולמס ב-2007 המחישה את חשיבות פעילות הגרעין בבהירות השביט. ב-23–24 באוקטובר 2007, השביט עבר התפרצות פתאומית שגרמה לו להתבהר פי חצי מיליון בערך. הוא התבהר באופן בלתי צפוי מבהירות נראית של כ-17 לכ-2.8 תוך פרק זמן של 42 שעות, מה שהפך אותו גלוי לעין בלתי מזוינת. לזמן קצר ההילה שלו התרחבה לקוטר גדול מזה של השמש והוא הפך לגוף הגדול ביותר במערכת השמש, למרות שקוטר הגרעין שלו כ-3.4 ק"מ בלבד.
מאפיינים > מרחק מהשמש בפריהליון

הבהירות הנראית של גוף מחזיר משתנה ביחס הפוך לריבוע המרחק שלו מהשמש. כלומר, אם המרחק של עצם מהשמש קטן פי שניים, בהירותו מוכפלת פי ארבעה. עם זאת, שביטים מתנהגים אחרת, מכיוון שכאשר הם מתקרבים לשמש הם פולטים גז נדיף, שמחזיר גם הוא את אור השמש ופולט קרינה. הבהירות שלהם משתנה בערך ביחס הפוך למרחק מהשמש בחזקה שלישית. כלומר, אם מרחקו של כוכב שביט מהשמש קטן פי שניים, הוא יהפוך לבהיר פי שמונה.
המשמעות היא, ששיא הבהירות של שביט תלוי מאוד במרחק שלו מהשמש. הפריהליון של רוב השביטים נמצא מחוץ למסלול כדור הארץ. כל שביט, שמתקרב למרחק של 0.5 יחידות אסטרונומיות (75 מיליון קילומטרים) או פחות מהשמש, עשוי להפוך לשביט גדול.
מאפיינים > קרבה לכדור הארץ

כדי ששביט יהיה בהיר מאוד, הוא גם צריך לעבור בסמוך לכדור הארץ. שביט האלי, למשל, בדרך כלל בהיר מאוד כשהוא עובר במערכת השמש הפנימית כל שבעים ושש שנה, אבל ב-1986, הוא היה רחוק מאוד מכדור הארץ. למעשה כמעט במידה הרחוקה ביותר האפשרית במגבלות המסלולים של כדור הארץ והשביט. השביט הפך גלוי לעין בלתי מזוינת, אך לא היה מרהיב. מצד שני, השביט היאקוטאקה, הקטן והחלש מטבעו, נראה בהיר מאוד בשל התקרבותו הרבה לכדור הארץ במרץ 1996. המעבר שלו ליד כדור הארץ היה אחת מהגישות השביטיות הקרובות ביותר שתועדו: 0.1 יחידות אסטרונומיות (15,000,000 קילומטרים; 9,300,000 מיל).